>

Η **Δημοτική Βιβλιοθήκη Ορεστιάδας****,** βρίσκεται στο κέντρο της πόλης, επί της οδού Ευριπίδου Ζίγκμπουργκ δίπλα από το Αστυνομικό τμήμα Ορεστιάδας.

Από το 2011 στεγάζεται στο παλιό κτίριο του Ειρηνοδικείου και απευθύνεται στους κατοίκους της πόλης της και στο υπόλοιπο ευρύ κοινό που την επισκέπτεται και χρησιμοποιεί τις υπηρεσίες της. Η Βιβλιοθήκη έχει σαν στόχο τη διάθεση της ανάγνωσης, τη δημιουργία μελλοντικών φίλων του βιβλίου, την αισθητική και κοινωνική διαπαιδαγώγηση, την ψυχαγωγία και το κέντρισμα της φαντασίας καθώς και την ανάπτυξη του ερευνητικού και κριτικού πνεύματος.

Γενικές Πληροφορίες
-------------------

Η Δημοτική Βιβλιοθήκη λειτουργεί από το 1962, ενώ από ο 1997 ανήκει στην Δημοτική Κοινωφελής Επιχείρηση Πολιτιστικής Ανάπτυξης Ορεστιάδας (ΔΗ.Κ.Ε.Π.Α.Ο.). Το 2024 μετά την «Κατάργηση Νομικών Προσώπων Δημοσίου Δικαίου και Κοινωφελών Επιχειρήσεων των Δήμων» του Ν.5056/2023, η βιβλιοθήκη ανήκει στον Δήμο Ορεστιάδας. 

Η συλλογή της περιέχει πάνω από 30,000 τίτλους ενώ υπάρχουν πάνω από 9,300 εγγεγραμμένα μέλη. Από το 2006 στο χώρο της βιβλιοθήκης λειτουργεί και το Δημόσιο Κέντρο Πληροφορικής αποτελούμενο από τρεις H/Y με δυνατότητα πλοήγησης στο Διαδίκτυο, αναζήτησης πληροφοριών σε ηλεκτρονικές βάσεις δεδομένων, προσβάσεις στον κατάλογο της βιβλιοθήκης από τους χρήστες της, με σκοπό της εξοικειώσεις τους με την βιβλιοθήκη, τις νέες τεχνολογίες και την πρόσβαση στις υπηρεσίες πληροφόρησης.

Τμήματα
-------

### Τμήμα εξυπηρέτησης χρηστών

Στο χώρο αυτό γίνεται η εξυπηρέτηση των χρηστών όλων των τμημάτων της Βιβλιοθήκης, από εγγραφές μελών και δανεισμούς, έως τεχνική βοήθεια στους Η/Υ, παροχή πληροφοριακού υλικού, κλπ.

### Κύρια Συλλογή της βιβλιοθήκης

Στο χώρο αυτό φιλοξενείτε η κύρια συλλογή της βιβλιοθήκης όπου περιλαμβάνει όλων των ειδών μυθιστορήματα (Ελληνικά και Ξένα) καθώς και βιβλία γραμμένα στην αγγλική και γερμανική γλώσσα.

### Παιδικό Τμήμα-Εφηβικό Τμήμα

Σε αυτό τον χώρος φιλοξενείτε η παιδική και εφηβική συλλογή. Επίσης στο εν λόγω τμήμα γίνονται κυρίως οι ξεναγήσεις των σχολείων, ενώ χρησιμοποιείται και για κάθε είδους εκπαιδευτικές δράσεις που διοργανώνονται.

### Πληροφοριακό Τμήμα

Στο τμήμα αυτό φιλοξενείται το πληροφοριακό υλικό της Βιβλιοθήκης, π.χ. εγκυκλοπαίδειες, λεξικά, λευκώματα κλπ. το οποίο δεν δανείζεται, αλλά η χρήση του επιτρέπεται μόνο εντός του χώρου καθώς δίνεται η δυνατότητα φωτοτύπησης κάποιου μέρους του υλικού. Στο χώρο αυτό επίσης στεγάζεται το αρχείο μαθητικών εργασιών.

### Τμήμα Σπάνιων Βιβλίων & Αρχέτυπων

Στο τμήμα αυτό φυλάσσονται τα παλαιότερα και σπανιότερα βιβλία που διαθέτει η Βιβλιοθήκη και ουσιαστικά περιλαμβάνει κλειστού τύπου βιβλιοστάσια, δηλ. δεν είναι εφικτή η παρουσία του κοινού, αλλά ο βιβλιοθηκονόμος παραδίδει στους χρήστες το υλικό που τους ενδιαφέρει. Παράλληλα, στο χώρο αυτό φυλάσσονται τα σπάνια βιβλία, καθώς και τα βιβλία τα οποία έχουν ψηφιοποιηθεί, όπως επίσης και βιβλία τα οποία είναι προς ψηφιοποίηση. Το Τμήμα αυτό δημιουργήθηκε μέσω της Δωρεάς του κ. Αποστόλου που έκανε στην βιβλιοθήκη μας.

### Τμήμα Εφημερίδων & Περιοδικών

Στο χώρο αυτό φιλοξενείτε η συλλογή της βιβλιοθήκης που εμπεριέχει διάφορες εκδόσεις εφημερίδων καθώς μία γκάμα περιοδικών, επιστημονικών αλλά και ευρύτερης ύλης. Το υλικό από το εν λόγω τμήμα αυστηρώς δεν δανείζεται εκτός των χώρων της Βιβλιοθήκης, ενώ υπάρχει δίνεται η δυνατότητα φωτοτύπησης κάποιο άρθρου.

### Δημόσιο Κέντρο Πληροφόρησης

Πρόκειται για έναν χώρο ειδικά διαμορφωμένο και τεχνολογικά εξοπλισμένο στον οποίο μπορεί το κοινό να έχει άμεση και δωρεάν πρόσβαση στο διαδίκτυο. Έχει ως στόχο να λειτουργήσει υποστηρικτικά και ως προέκταση των υπηρεσιών της Βιβλιοθήκης σε θέματα εκπαιδευτικά, πολιτιστικά, επαγγελματικά, αθλητικά, οικονομικά, ψυχαγωγικά, θέματα υγείας, θέματα διοίκησης κλπ. Για το λόγο αυτό, πέραν των Η/Υ, και των εκτυπωτών, προσφέρει και μία ευρεία γκάμα οπτικοκακουστικού υλικού, γενικού και ειδικού ενδιαφέροντος. Η πρόσβαση στο Διαδίκτυο παρέχει προηγμένη ασφάλεια μέσω του Δικτύου του Πανελλήνιου Σχολικού Δικτύου. Όλος ο εξοπλισμός εποπτεύετε με νέας γενιάς λογισμικά για την καλύτερη εξυπηρέτηση των χρηστών.

Υπηρεσίες
---------

### Δανεισμός Υλικού

Η Βιβλιοθήκη δανείζει έντυπο και οπτικοακουστικό υλικό σε παιδιά και ενήλικες. Διαβάστε τον κανονισμό λειτουργίας και επισκεφθείτε μας

### Ανανεώσεις – κρατήσεις

Μπορείτε να ανανεώσετε ή να κρατήσετε ένα τεκμήριο μέσω τηλεφώνου ή μέσω του ψηφιακού βοηθού.

### Φωτοτύπισης, εκτυπώσεις και σκαναρίσματα

Υλικό το οποίο δεν δανείζεται μπορεί να φωτοτυπηθεί στη Βιβλιοθήκη, σύμφωνα πάντοτε με το νόμο περί πνευματικής ιδιοκτησίας. Κάτι αντίστοιχο μπορεί να γίνει και με τη διαδικασία του σκαναρίσματος, εφόσον δεν υπάρχει η δυνατότητα για έγχρωμη φωτοτύπιση του υλικού. Παράλληλα, στα τμήματα που σχετίζονται με Η/Υ οι χρήστες μπορούν να κάνουν εκτυπώσεις.

### Εκδηλώσεις

Η Βιβλιοθήκη διοργανώνει σε τακτά χρονικά διαστήματα μόνη της, αλλά και σε συνεργασία με άλλους φορείς, εκδηλώσεις που προωθούν την φιλαναγνωσία, την καινοτομία και τη δημιουργικότητα σε χώρους εκτός και εντός της Βιβλιοθήκης.

### Ιστοσελίδες- Δημιουργία

Η Βιβλιοθήκη σχεδιάζει και φιλοξενεί δωρεάν σε δικό της διακομιστή ιστοσελίδες για πολιτιστικά σωματεία, φορείς της εκπαίδευσης και τοπικές μη κυβερνητικές οργανώσεις.

### Κάρτα Μέλους

Γίνε μέλος της Βιβλιοθήκης για να μπορείς να δανειστείς βιβλία, περιοδικά, οπτικοακουστικό υλικό.

### Μαθήματα στις νέες τεχνολογίες

Σε τακτά χρονικά διαστήματα διοργανώνονται δωρεάν μαθήματα σε διάφορα θέματα σχετικά με τη χρήση των νέων τεχνολογιών.

### Μειονότητες - Μετανάστες

Συλλογή βιβλίων σε άλλες γλώσσες εκτός της ελληνικής είναι διαθέσιμα για το κοινό. Το προσωπικό της Βιβλιοθήκης δίνει μεγάλη βαρύτητα στην εξυπηρέτηση των ξένων, που ζουν στην περιοχή μας βοηθώντας έτσι στην καλύτερη ενσωμάτωσή τους στον κοινωνικό περίγυρο.

### Ξενόγλωσσο υλικό

Υπάρχει υλικό ξενόγλωσσο, κυρίως στα αγγλικά, γαλλικά, γερμανικά, ρωσικά, σουηδικά, το οποίο διατίθεται προς δανεισμό στους χρήστες της βιβλιοθήκης. Το εν λόγω υλικό έχει αποκτηθεί μέσω δωρεών.

### Ξεναγήσεις

Αναλαμβάνουμε κατόπιν συνεννόησης ομαδικές ξεναγήσεις στους χώρους μας για συλλόγους, μαθητές Δημοτικού, Γυμνασίου, Λυκείου.

### Παιδιά και έφηβοι

Η Βιβλιοθήκη διοργανώνει εκπαιδευτικά προγράμματα με τη συμμετοχή εκπαιδευτικών και καλλιτεχνών για όλες τις ηλικίες μέχρι και το λύκειο, για τα οποία υπάρχει ενημέρωση από τη Βιβλιοθήκη στην ιστοσελίδα, στον τύπο ή το δανειστικό τμήμα.

### Διοργάνωση καλοκαιρινής εκστρατείας για παιδιά και εφήβους

Πρόκειται για μία καμπάνια ανάγνωσης και δημιουργικότητας για παιδιά και εφήβους, η οποία διοργανώνεται τα τελευταία χρόνια, κατά την καλοκαιρινή περίοδο.

### Επιτραπέζια παιχνίδια

Διατίθενται για χρήση και εσωτερικό δανεισμό.

### Πρόσβαση στο ασύρματο δίκτυο της Βιβλιοθήκης

Η Βιβλιοθήκη προσφέρει πρόσβαση στο Internet και μέσω του ασύρματου δικτύου της. 

### Πρόσβαση στους Υπολογιστές και το Internet

Η Βιβλιοθήκη προσφέρει δωρεάν πρόσβαση στους υπολογιστές.

### Συμμετοχή στα μέσα κοινωνικής δικτύωσης

Η βιβλιοθήκη προσπαθώντας να συμβαδίζει ενεργά στις τρέχουσες τεχνολογικές εξελίξεις της εποχής της, συμμετέχει ενεργά στα λεγόμενα social media networks, μέσω των οποίων παρέχει πληροφορίες για τις τρέχουσες εξελίξεις στους χρήστες της και διατηρώντας μία διαδικτυακή επαφή μαζί τους

### Φιλοξενία πρακτικής άσκησης φοιτητών

Η Βιβλιοθήκη συμμετέχει στη διαδικασία της πρακτικής άσκησης των φοιτητών, παρέχοντας ένα αυθεντικό επαγγελματικό περιβάλλον με όλες τις προκλήσεις και απαιτήσει που θα συναντήσει ο μελλοντικός επαγγελματίας της πληροφόρησης

### Ρωτήστε τον υπάλληλο

Υπηρεσία απάντησης σε ερωτήματα του κοινού, που μπορεί κανείς να χρησιμοποιήσει είτε μέσω του Internet είτε μέσω τηλεφώνου.

Ηλεκτρονικές Υπηρεσίες
----------------------

* Ηλεκτρονικός Κατάλογος (OPAC)
* Ψηφιακός Βοηθός
* Υπηρεσία Register
* Δράσεις και Εκδηλώσεις

Δείκτες απόδοσης
----------------

**Οι κύριοι δείκτες μέτρησης της απόδοσής** **της Βιβλιοθήκης είναι:**

* Όλα τα σχόλια / προτάσεις από τους χρήστες της Βιβλιοθήκης που λαμβάνονται μέσω ηλεκτρονικών και έντυπων μέσων, θα λαμβάνουν απάντηση / βεβαίωση εντός μίας εργάσιμης ημέρας από την παραλαβή τους.
* Η ακριβής ταξιθέτηση όλων των βιβλίων της Κύριας Ανοιχτής Συλλογής της Βιβλιοθήκης θα ελέγχεται για την ακρίβεια της τουλάχιστον μία φορά κάθε χρόνο.
* Τα τεκμήρια που επιστρέφονται από δανεισμό, θα τοποθετούνται στην ακριβή θέση τους στα ράφια εντός μίας εργάσιμης ημέρας.
* Τα πληροφοριακά συστήματα της Βιβλιοθήκης (π.χ. σύστημα διαχείρισης των Δανεισμών της Βιβλιοθήκης, Εγγραφή μέλους Βιβλιοθήκης, Σύστημα Διαδανεισμού, κ.α. ) θα είναι διαθέσιμα συνεχώς με μόνες εξαιρέσεις τις διακοπές του ηλεκτρικού ρεύματος και τη βλάβη στο πληροφοριακό σύστημα OpenAbekt.
* Όλοι οι χρήστες θα εξυπηρετούνται άμεσα από τους υπαλλήλους στον Γκισέ Εξυπηρέτησης της Βιβλιοθήκης.
* Οι χρήστες θα καθοδηγούνται από τους υπαλλήλους στη χρήση του καταλόγου και των υπηρεσιών της Βιβλιοθήκης σύμφωνα με τη διαθεσιμότητα των υπαλλήλων.
* Τα μέσα εξυπηρέτησης όπως Φωτοτυπικά Μηχανήματα, Σαρωτές, Scan to Mail θα είναι σε συνεχή λειτουργία. Σε περίπτωση βλάβης θα αποκαθίστανται σε λιγότερες από τρείς ώρες.
* Αυτοί οι δείκτες θα παρακολουθούνται συνεχώς και τα αποτελέσματα θα καταγράφονται στον απολογισμό της Βιβλιοθήκης μας. Επιπλέον δείκτες εφαρμόζονται για την μέτρηση της απόδοσης σε επιμέρους εσωτερικές λειτουργίες και διαδικασίες.

Δείτε επίσης
------------

* Ιστορία της Βιβλιοθήκης σε γράφημα
* Κανονισμός βιβλιοθήκης
* Στατιστικά Βιβλιοθήκης
* Κάτοψη Βιβλιοθήκης

Παραπομπές
----------

1. ↑  «Κεντρικό Portal». *Δημοτική Βιβλιοθήκη Ορεστιάδας* (στα Αγγλικά). 9 Φεβρουαρίου 2024. Ανακτήθηκε στις 13 Φεβρουαρίου 2024.
2. ↑  «Δ.Η.Κ.Ε.Π.Α.Ο». *ΔΗ.Κ.Ε.Π.Α.Ο*. Ανακτήθηκε στις 13 Φεβρουαρίου 2024.
3. ↑  «ΝΟΜΟΣ 5056/2023 - ΦΕΚ Α 163/06.10.2023». *www.kodiko.gr*. Ανακτήθηκε στις 13 Φεβρουαρίου 2024.
4. ↑  «Δήμος Ορεστιάδας - Επίσημη Ιστοσελίδα - Ηλεκτρονική Διακυβέρνηση». *Δήμος Ορεστιάδας*. 22 Ιανουαρίου 2024. Ανακτήθηκε στις 13 Φεβρουαρίου 2024.
5. ↑  «Τμήμα εξυπηρέτησης χρηστών». *Δημοτική Βιβλιοθήκη Ορεστιάδας*. 1 Φεβρουαρίου 2023. Ανακτήθηκε στις 13 Φεβρουαρίου 2024.
6. ↑  «Κύρια Συλλογή της βιβλιοθήκης». *Δημοτική Βιβλιοθήκη Ορεστιάδας*. 1 Φεβρουαρίου 2023. Ανακτήθηκε στις 13 Φεβρουαρίου 2024.
7. ↑  «Αρχείο - Δράσεις και Εκδηλώσεις». Ανακτήθηκε στις 13 Φεβρουαρίου 2024.
8. ↑  «Παιδικό Τμήμα-Εφηβικό Τμήμα». *Δημοτική Βιβλιοθήκη Ορεστιάδας*. 1 Φεβρουαρίου 2023. Ανακτήθηκε στις 13 Φεβρουαρίου 2024.
9. ↑  «Πληροφοριακό Τμήμα». *Δημοτική Βιβλιοθήκη Ορεστιάδας*. 1 Φεβρουαρίου 2023. Ανακτήθηκε στις 13 Φεβρουαρίου 2024.
10. ↑  «Τμήμα Σπάνιων Βιβλίων & Αρχέτυπων». *Δημοτική Βιβλιοθήκη Ορεστιάδας*. 1 Φεβρουαρίου 2023. Ανακτήθηκε στις 13 Φεβρουαρίου 2024.
11. ↑  «Τμήμα Εφημερίδων & Περιοδικών». *Δημοτική Βιβλιοθήκη Ορεστιάδας*. 1 Φεβρουαρίου 2023. Ανακτήθηκε στις 13 Φεβρουαρίου 2024.
12. ↑  «Δημόσιο Κέντρο Πληροφόρησης». *Δημοτική Βιβλιοθήκη Ορεστιάδας*. 1 Φεβρουαρίου 2023. Ανακτήθηκε στις 13 Φεβρουαρίου 2024.
13. ↑  «Υπηρεσίες Βιβλιοθήκης». *Δημοτική Βιβλιοθήκη Ορεστιάδας*. 6 Φεβρουαρίου 2023. Ανακτήθηκε στις 13 Φεβρουαρίου 2024.
14. ↑  «Δείκτες απόδοσης». *Δημοτική Βιβλιοθήκη Ορεστιάδας*. 30 Αυγούστου 2023. Ανακτήθηκε στις 13 Φεβρουαρίου 2024.